Nasè' uduk

Nasè' uduk oanèkas kakanan sè èghâbây ḍâri nase' potè sè ètowap ngangghuy patè, tor èplappaè sareng pa'apa, kaju manès, jhâi, ḍâun sèrrè, bân sa'ang. sè kaonang è sajiyân Betawi. Nasè' uduk tamaso' kakanan kalabân cita rasa ghuri, iyâ arèya kakanan sè èsajiyâghi ḍâlem sèttong pèrèng, bâḍa sèrèalia otabâ obi mènangka kakanan otama, èdampingè sareng ghângan, jhuko' bân cang-kacangan.

Nasè' uduk biasana èsajiyâghi bân karèpè' tèttè ghuring, tahu ghuring, tellor dhâddhâr otabâ tellor ghuring sè èsèrsèr, abon kerrèng, tèmpè, bhâbâng ghuring, ajâm ghuring, tèmon, tor cèngi kacang. 

 Asal-Osolla 
Mènorot buku "Kuliner Betawi Selaksa Rasa & Cerita" (2016) sè èsoson sareng Akademi Kuliner Indonesia, sebbhudhân uduk mènorot etimologis andi' artè "mlarat", sè menyiratkan jhâ' lambâ' kakanan rèya biasa èkakan so para bâjing betawi, samacem tokang ngèco' sè bânnya' neng DKI Jakarta.

Tèori sè laèn apendapat jhâ' oca' uduk bâḍâ kaètânna kalabân oca' ghulek, dhâddhi nasè' uduk andi' artè "nasè' sè èghulek" otabâ "nasè' campor".

Tapè bâḍâ orèng sè ngaètaghi Nasè' uduk sareng Sultang Agung ḍâri Mataram. Sultang Agung ḍâri Mataram èkocaaghi nyebbhut kakanan nasè' ghânika nasè' wudu', ḍâri oca' bhâsa Arab tawdhu' sè artèna andhâp asor è ajunanna Gustè Allah. Nyama uduk serrabhân ḍâri bhâsa Jhâbâ iyâ arèya wuduk. Nasè' nèka jhughân èsebbhut sega gurih (nasi gurih) ajhâlling ḍâ' rassana sè kabânnyaan seddhâ'.

 Jhuko' 
Mènorot buku Kuliner Betawi: Selaksa Rasa dan Cerita, bâḍâ ḍuwâ' macemma Nasè' uduk è wilayah Jakarta, iyâ arèya Kebon Kacang (Tanah Abang) bân Rawa Belong (Palmerah). Nasè' uduk neng Tanah Abang èkakan bân jhuko' sè èghuring, contona empal, bhâbhât, tahu, tèmpè, bâi' ḍâlem ajâm otabâ dhâghing ajâm. Tapè Nasè' uduk Rawa Belong, jhuko'na biasana akowa, contona kari ajâm, semmur tellor, semmur tahu, bân semmur jèngkol.

 Sombher